เอ็นดู แต่พอดี ลูกน้อย 5 เดือน ถูกคนอื่นหอมแก้ม เกิดอาการแพ้ ตุ่มใสลามขึ้นหน้า
จากกรณีผู้ใช้เฟซบุ๊กที่มีชื่อว่า Wannisa Singtosiri ได้โพสต์แชร์ประสบการณ์ของลูกสาววัย 5 เดือน ซึ่งมีอาการแพ้บริเวณใบหน้า หลังโดนคนอื่นมาอุ้ม หอมแก้ม จนมีตุ่มใสขึ้นที่ผิวหน้านั้น จนต้องออกมาเตือนไม่ควรจับ กอด หอม ลูกคนอื่นนั้น,ทีมข่าวเฉพาะกิจไทยรัฐออนไลน์, ได้พูดคุยกับผู้ใช้เฟซบุ๊กดังกล่าว โดย ,น.ส.วรรณิสา สิงโตศิริ คุณแม่ของน้องมาตังค์, ได้เปิดเผยกับทีมข่าวว่า ช่วงที่น้องเริ่มมีอาการ ก่อนหน้านั้นคุณแม่ได้ไปทำผมที่ร้านเสริมสวยกับลูกสาววัย 5 เดือน โดยมีช่างทำผมอาสาดูแลลูกสาว อุ้ม กอด หอมเล่นกับลูกอย่างเอ็นดู โดยคุณแม่สังเกตเห็นช่างทำผมแต่งหน้าจัดมาก และหอมแก้มน้องมาตังค์บ่อยครั้ง กระทั่งทำผมเสร็จเรียบร้อย คุณแม่ได้สังเกตเห็นหน้าของลูกสาวมีตุ่มเม็ดแดงๆ แต่ไม่ได้เอะใจอะไร,เมื่อกลับมาถึงบ้าน บริเวณตุ่มเม็ดที่หน้าของน้องมาตังค์เริ่มแดงมากขึ้น และมีตุ่มน้ำใสๆ ขึ้นบนผิวหน้า แต่ก็ยังไม่ได้ทายา หรือป้อนยาให้ลูก พอเช้าวันต่อมา ตุ่มน้ำใสๆ ก็แตกและมีน้ำเหลืองไหลมาทางรูจมูก คุณแม่จึงรีบพาลูกสาวไปหาหมอที่คลินิก โดยหมอบอกว่าเป็นน้ำมูกธรรมดา และจ่ายยาแก้แพ้ให้ลูกเท่านั้น แต่กินแล้วอาการไม่ดีขึ้น น้องมาตังค์มีอาการคันอย่างรุนแรง และพยายามเอามือไปเกาบริเวณที่ตุ่มขึ้น ทำให้อาการยิ่งลามเป็นมากขึ้น,ต่อมา คุณแม่พาน้องมาตังค์ไปโรงพยาบาลเด็กแห่งหนึ่ง ซึ่งหมอได้ตรวจและสอบถามเบื้องต้น จึงนึกขึ้นได้ว่า ช่างทำผมได้อุ้มลูกสาวและหอมแก้มบ่อยครั้งมาก หมอจึงวินิจฉัยว่า น้องมาตังค์อาจจะแพ้เครื่องสำอาง เพราะเครื่องสำอางบางชนิดมีสารสเตียรอยด์ผสมอยู่ ซึ่งแรงต่อผิวเด็ก ทำให้เกิดอาการแพ้มาก จึงให้ยามาทา และยาแก้อักเสบ รวมทั้งยาแก้แพ้มากิน ซึ่งน้องมาตังค์รักษาได้ 4-5 วัน แผลก็เริ่มแห้งจนตกสะเก็ด ประมาณ 1 สัปดาห์ก็หายเป็นปกติ,หลังจากนั้นเป็นต้นมา คุณแม่ก็ไม่ได้แต่งหน้าอีกเลย หรืออย่างเวลาต้องอุ้มลูกสาวไปเที่ยวก็จะไม่ค่อยให้ใครหอม เพราะกลัวลูกจะแพ้อีก หัวอกคนเป็นแม่เห็นลูกไม่สบายก็สงสารลูก, แม่น้องมาตังค์ กล่าวแนะนำจากประสบการณ์,กอด หอม เกี่ยวไหม? สาเหตุอาการแพ้ผิวหนังในเด็ก เกิดจากอะไร?,พญ.สุธีรา เอื้อไพโรจน์กิจ กุมารแพทย์ทารกแรกเกิด, ให้ความรู้ว่า จากกรณีข้างต้นที่มีคนอื่นมาเล่นกับเด็ก กอด หอม จนเกิดอาการแพ้นั้น ไม่ค่อยพบเจอ เด็กอาจจะแพ้อาหาร แพ้น้ำยาปรับผ้านุ่ม เรียกว่า อาการผื่นผิวหนังอักเสบในทารก อาจไม่ได้เกี่ยวกับ สารสัมผัส ก็ได้ ซึ่งมีเยอะมาก หรืออาจจะเกิดการติดเชื้อแบคทีเรีย เพราะการใช้มือเกา,นอกจากนี้ ,กุมารแพทย์ แนะ วิธีการรักษาอาการแพ้ของลูกน้อย,กุมารแพทย์ทารกแรกเกิด ยังได้ให้ข้อมูลในเรื่องการรักษาด้วยว่า แพทย์จะให้ยาต้านการอักเสบ หากเป็นกรณีที่ติดเชื้อแบคทีเรียจะมียาฆ่าเชื้อ หลังจากนั้นก็ต้องดูแลผิวหนังต่อ เช่น ,บางครั้งใช้สารสัมผัสใดๆ กับลูก ไม่สามารถรู้เลยว่าลูกจะแพ้หรือไม่แพ้ จึงต้อง,ที่สำคัญก็คือ หากมีอาการแพ้เมื่อไหร่ แปลว่า มียาสเตียรอยด์ในการรักษา ไม่ใช่แพ้สเตียรอยด์ที่อยู่ในเครื่องสำอาง แต่ว่าสเตียรอยด์เป็นการรักษาในช่วงสั้นๆ และอยู่ภายใต้การดูแลของแพทย์ เมื่ออาการดีขึ้นก็สามารถหยุดยาได้,คนรักเด็กต้องรู้ กุมารแพทย์ เตือน ไม่กอด หอมลูกคนอื่น อาจทำเด็กติดเชื้อ,พญ.สุธีรา ให้ความรู้ว่า พ่อแม่มักจะหวงไม่ให้คนอื่นจับหรือหอมลูก ไม่ให้ใครมายุ่งกับลูกเลย เพราะพ่อแม่เองไม่สามารถรู้ได้เลยว่าคนคนนั้น มีเชื้อโรคหรือมีเชื้อไวรัสที่เป็นอันตราย เช่น โรคเริม หรือไม่ ขณะเดียวกัน แพทย์เวลาตรวจคนไข้ ก็ต้องล้างมือทุกครั้งก่อนจะแตะเนื้อต้องตัวเช่นกัน, กุมารแพทย์ทารกแรกเกิด ฝากทิ้งท้าย.,ทีมข่าวเฉพาะกิจไทยรัฐออนไลน์ รายงาน,,แค่ตัดเล็บ? ลูกอายุ 27 วัน เลือดไหลไม่หยุด 17 ชั่วโมง ไฉนโคม่าจนตาขวาบอด (คลิป),นี่แหละรักแท้ แม่สู้ไม่ถอย ลูก 2 ขวบป่วยโรค 1 ในล้าน ผ่าตัดทั้งตัวนับสิบ คืนชีวิต (คลิป),ระบาดหนัก ไข้ RSV ไวรัสคร่าชีวิตเด็ก หมอแนะทางรอด วิธีสังเกต การรักษา
คุณแม่แชร์ประสบการณ์ลูกน้อยวัย 5 เดือน มีอาการแพ้บริเวณใบหน้า หลังโดนคนอื่นมาอุ้ม หอมแก้ม จนมีตุ่มใสขึ้นที่ผิวหน้า หมอวินิจฉัย ลูกแพ้เครื่องสำอาง คุณแม่โพสต์เตือนไม่ควรให้คนอื่นกอดหอมลูก
แพ้เครื่องสำอาง,ลูกเป็นภูมิแพ้ผิวหนัง,ไม่กอด หอม ลูกคนอื่น,ห้ามจับลูก,ทีมข่าวเฉพาะกิจไทยรัฐออนไลน์